দেওবাৰে জাৰি কৰা নিৰ্দেশনাটোত কোৱা হৈছে যে সোমবাৰৰ পৰা দুয়োপালি কোভিড ভেকচিন গ্ৰহণ কৰা চৰকাৰী কৰ্মচাৰীয়ে নিয়মীয়াকৈ কাৰ্যালয়ত উপস্থিত থাকিব লাগিব।
অসম চৰকাৰৰ সাধাৰণ প্ৰশাসনীয় বিভাগৰ আয়ুক্ত সচিব এম এছ মনিয়ান্ননে জাৰি কৰা নিৰ্দেশনাটোত কোৱা হৈছে যে চৰকাৰী কাৰ্যালয়সমূহ সুচাৰুৰূপে কাৰ্যক্ষম কৰি তুলিবলৈ অহা ১৪ জুলাইৰ পৰা দুয়োপালি কোভিড ভেকচিন লোৱা চৰকাৰী কৰ্মচাৰীয়ে কোভিড বিধি মানি কাৰ্যালয়ত নিয়মীয়াকৈ উপস্থিত থাকিব লাগিব।
উল্লেখ্য যে ৰাজ্যত বৃদ্ধি পোৱা কোভিড সংক্ৰমণৰ প্ৰতি লক্ষ্য ৰাখি চৰকাৰে জৰুৰী সেৱাসমূহক বাদ অন্য সকলো চৰকাৰীৰ লগতে ব্যক্তিগতখণ্ডৰ কাৰ্যালয়সমূহত বন্ধ ৰাখিছিল।
ৰাজ্যত কোভিড সংক্ৰমণ কিছু হ্ৰাস পোৱাত চৰকাৰে এই নতুন নিৰ্দেশনা জাৰি কৰি অহা সোমবাৰৰ পৰা চৰকাৰী কাৰ্যালয়মূহ পুনৰ আৰম্ভ কৰিব। ইয়াক এক প্ৰকাৰৰ আনলক প্ৰক্ৰিয়াৰ আৰম্ভণি বুলিয়েই ক'ব পাৰি।
ইপিনে, অহা ১৬ জুনৰ পৰা সান্ধ্য আইনৰ ক্ষেত্ৰতো কিছু শিথিলতা অহাৰ পূৰ্ণ সম্ভাৱনা আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
